מבצר החולות הרועדים

תותחי נ"מ ויקרס "3.7 ותצפיתנים|שמאל|]]

מבצר החולות הרועדים (באנגלית: Shivering Sands Army Fort) נבנה עבור הצי המלכותי הבריטי בשפך התמזה בתקופת מלחמת העולם השנייה כחלק מקו ההגנה האנגלי שפנה מזרחה ונועד למנוע ממטוסים גרמניים, שהגיעו מהיבשת, לחדור לפנים הממלכה. המבצר כלל קבוצה של מגדלים ימיים עליהם הורכבו תותחי נ"מ.

== רקע ==
ב-1940 התחולל הקרב על בריטניה במהלכו ערך חיל האוויר הגרמני מאות תקיפות מהאוויר על ערי בריטניה (במיוחד נמל לונדון) והמחנות הצבאיים שבה.

בעקבות מערכה זו החליט הצי המלכותי הבריטי לחזק את מערך ההגנה האווירית שלו שתפקידו היה מצד אחד למנוע הגעת מטוסי הפצצה גרמנים לפנים המדינה וכן למנוע ממטוסים מניחי מוקשים ימיים להטיל את המוקשים בכניסה לנהר התמזה. לשם כך הוקם מערך עמדות תותחי נ"מ ומקלעי נ"מ לארוך חופה הדרומי והמזרחי של בריטניה. רוב עמדות אלו היו יבשתיות אולם חלקן נבנה על הים ובשפכי נהרות על מנת לשמור על רציפות קוי ההגנה. העמדות הימיות שהוקמו נקראו "מבצרי מאונסל" על שם ממציאם "גאי מאונסל" . בסה"כ הוקמו 6 מבצרים ימיים (3 במפרץ ליברפול ו-3 בשפך התמזה ).

== ההיסטוריה של המקום ==
=== בתקופת מלחמת העולם השנייה ===
מגדלי מבצר החולות הרועדים נבנו ב-1943 במספנות גרייבסנד והושטו משם למקומם הסופי בשפך נהר התמזה כ-15 ק"מ מהחוף הקרוב ביותר והוצבו במקומם בין ספטמבר לדצמבר 1943. תפקיד המבצר היה להגן בעיקר על לונדון.

המבצר כלל 7 מגדלים שסודרו כדלקמן:
* 4 מגדלים קדמיים שסודרו בחצי עיגול שפנה מזרחה כשכל מגדל צויד בראשו בתותח נגד מטוסים "3.7 מתוצרת ויקרס 
* מגדל אחורי עליו הורכב "תותח נגד מטוסים בופורס 40 מ"מ L/60" 
* מגדל תצפית וזרקורים
* מגדל פיקוד
גובה המגדלים היה כ-20 מטר מעל פני הים והם נבנו ממתכת. בראש כל מגדל נבנו חדרים ששימשו את החיילים ששירתו וכן חדרי פיקוד ושליטה, מחסנים ומאגרי תחמושת וחדרי שירות. כל שבעת המגדלים היו מחוברים ביניהם בגשרים עיליים שאיפשרט מעבר מהיר ביניהם. צוות של כ-260 חיילים ומספר קצינים שהו במבצר והוחלפו כל 6 שבועות.

במהלך מלחמת העולם השנייה הפילו תותחי הנ"מ במבצר החולות הרועדים 22 מטוסים גרמניים מסוגים שונים וכ-30 פצצות מעופפות (בעיקר מדגם V-1).

=== לאחר המלחמה ===
המגדלים שימשו את צי בריטניה ותוחזקו עד 1958 אז פורקו התותחים, סולק הציוד הצבאי והמגדלים ננטשו.

ב-1963 סטתה אוניית משא ממסלולה בגלל ערפל, התנגשה באחד משבעת המגדלים והפילה אותו למים.

ב-1964 הציבה רשות הנמלים של לונדון ציוד לניטור רוח וגאות על מגדל הזרקורים. באותה שנה נפתחה במקום תחנת רדיו פירטית שפעלה במקום למשך מספר שנים.

ב-1990 נוסר חלקו העליון של מגדל מגדל הזרקורים כדי לאפשר גישה קלה יותר של הליקופטרים לתחזוקת הציוד האלקטרוני שהותקן בו.

ב-1992 הפסיק מגדל הזרקורים לשמש כפלטפורמה לציוד מעקב לאחר שהוצב בקרבת מקום מצוף שתוכנן למטרה זו.

ב-2005 התיישב במקום, למספר שבועות, אמן כדי לחוות את חויית החיים המבודדים

נכון ל-2023 המגדלים נטושים אך ניתן לבקר בחלקם.

== לקריאה נוספת ==
<div style="direction: ltr;">
* 
</div>

== קישורים חיצוניים ==

* [https://historicengland.org.uk/services-skills/education/educational-images/shivering-sands-maunsell-fort-thames-estuary-4020 מבצר החולות הרועדים], באתר historicengland.org.uk
* [https://archive.nytimes.com/opinionator.blogs.nytimes.com/2012/03/20/all-hail-sealand/ מבצר החולות הרועדים], בארכיון של הניו יורק טיימס, 20 במרץ 2012
* [https://web.archive.org/web/20230329172804/http://www.bobleroi.co.uk/ScrapBook/CityReunion/FortFanatics.html מבצרי מאונסל], באתר bobleroi.co.uk בזמן שהמבצר שימש כתחנת רדיו (אורכב)
* [http://beyondthepoint.co.uk/maunsell-seaforts/ מבצרי מאונסל], באתר beyondthepoint.co.uk
* [https://www.tracesofwar.com/sights/10847/Shivering-Sands-Maunsell-Army-Fort.htm מבצר החולות הרועדים], באתר tracesofwar.com
* [https://project-redsand.com/sea-fort-history מבצרי מאונסל], באתר project-redsand.com
* 
* 

== הערות שוליים ==

קטגוריה:הצי המלכותי הבריטי במלחמת העולם השנייה
החולות הרועדים
החולות הרועדים